Nanakšani kalendorius

Nanakšani () kalendorius – sikhų šventyklų gurdwara priežiūros Indijoje komiteto (Shiromani Gurdwara Prabhandak Committee) patvirtintas saulės kalendorius, skirtas nustatyti svarbių sikhų įvykių datas. Naudojamas vietoje Saka kalendoriaus, įvestas nuo 1998 m. Šio kalendoriaus era skaičiuojama nuo pirmojo sikhų dvasinio mokytojo Nanako gimimo datos 1469 m. Naujųjų metų diena kasmet atitinka kovo 14 d. pagal vakarietišką Grigaliaus kalendorių.

Kalendorių sukūrė Kanadoje gyvenantis sikhas, IT inžinierius Palas Singhas Purevalis, pradėjęs šį darbą 1960 m. ir siekęs sikhų religijos integracijos. Kalendorių pasaulyje pripažįsta apie 90 % gurdwara. Pavadintas pirmojo guru Nanako vardu.

 Kalendoriaus ypatybės 

 Pirmieji metai yra sikhizmo religijos pradininko Nanako gimimo metai 1469 m. pagal vakarietišką kalendorių.
 Panašus į vakarietiško kalendoriaus struktūrą:
 metų trukmė 365 d. 5 val. 48 min. 45 sek.
 susideda iš 5 mėnesių po 31 d. ir po jų sekančių 7 mėnesių po 31 d.
 keliamieji metai vyksta kas 4 metus, kur paskutinis mėnuo (Phagun) turi papildomą dieną.
 Sikhų Akal Takht valdžia patvirtino kalendorių 2003 m., vėliau pataisė.

 Nr.  Pavadinimas  Pandžabų k.  Dienos  Grigaliaus mėnesiai 1  Chet  ਚੇਤ  31  kovo 14 – balandžio 13 2  Vaisakh  ਵੈਸਾਖ  31  balandžio 14 – gegužės 14 3  Jeth  ਜੇਠ  31  gegužės 15 – birželio 14 4  Harh  ਹਾੜ  31  birželio 15 – liepos 15 5  Sawan  ਸਾਵਣ  31  liepos 16 – rugpjūčio 15 6  Bhadon  ਭਾਦੋਂ  30  rugpjūčio 16 – rugsėjo 14 7  Assu  ਅੱਸੂ  30  rugsėjo 15 – spalio 14 8  Katak  ਕੱਤਕ  30  spalio 15 – lapkričio 13 9  Maghar  ਮੱਘਰ  30  lapkričio 14 – gruodžio 13 10  Poh  ਪੋਹ  30  gruodžio 14 – sausio 12 11  Magh  ਮਾਘ  30  sausio 13 – vasario 11 12  Phagun  ਫੱਗਣ  30/31  vasario 12 – kovo 13

 Nuorodos 

 Nanakšani kalendorius Shiromani Gurdwara Prabhandak Committee svetainėje 
 Nanakšani kalendorius Sikh Encyclopaedia svetainėje

Kategorija:Kalendoriai
Kategorija:Indijos istorija
Kategorija:Sikhizmas